Beautiful, Dirty, Rich

"Beautiful, Dirty, Rich" (בעברית: "יפה, מלוכלכת, עשירה") הוא הסינגל שיווקי הראשון של הזמרת האמריקאית ליידי גאגא. השיר יצא לאור כסינגל השיווקי הראשון מאלבומה, The Fame. הסינגל יצא ב-16 בספטמבר 2008, תחת חסותן של חברות התקליטים, סטרימליין רקורדס, אינטרסקופ רקורדס, קון לייב רקורדס, וצ'ריטרי רקורדס. סינגל שיווקי זה הוא הסינגל השיווקי הראשון בכל הקריירה של גאגא, וביציאתו לא זכה להצלחה רבה ובשיאו הצליח להיכנס לשני מצעדים בלבד. בארצות הברית קיבל תואר זהב כאשר נמכר במעל ל-500,000 עותקים, ולקידומו גאגא ביצעה את השיר בשני הסיבובי הופעות הראשונים שלה, "The Fame Ball Tour" משנת 2008, ו-"The Monster Ball Tour" שהחל בשנת 2009 והסתיים ב-2011. השיר הופיע לראשונה בבריטניה במקום ה-89 עקב הורדות דיגיטליות רבות, ב-21 בפברואר 2009. בשבועו השני, עלה למיקום ה-83 שבו הוא הגיע לשיאו, ובשבוע הבא ירד למקום ה-87, שהיה השבוע האחרון שלו במצעד. במצעד שירי הדאנס של בילבורד, השיר הגיע לשיאו במקום ה-28 ב-3 באפריל 2010. בארצות הברית השיר מכר מעל ל-500,000 עותקים והגיע לתואר זהב. לסינגל יצא ווידאו קליפ שהועלה לאחר פרק זמן של כשנה מצאתו המקורית לערוץ ה-Vevo הרשמי של גאגא בתאריך ה--13 בדצמבר 2009. בקליפ נראית גאגא בתוך מבנה סגור עם פסלים, כשמספר רקדנים לצידה והיא מולבשת בבגדים חושפניים בצבעים אדום ולבן. בין לבין נראית גאגא על הרצפה שוכבת על שטרות כסף רבים ושורפת חלק מהם כאשר היא נושכת אותם ומשחיטה חפצים נוספים שנמצאים במבנה. בחלק מהסצנות היא יושבת על כיסא ורוקדת על שולחן לצד חבריה. מספר צפיות הקליפ עומדות לחודש אוגוסט שנת 2017 על יותר מ-35 מיליון. גאגא ביצעה את השיר בהופעותיה ב-"AOL Sessions", שם ביצעה גם את השירים "Just Dance", וגרסת פסנתר ל-"Poker Face", "Paparazzi", ו-"LoveGame". בערוץ ה-MTV שבבריטניה הופיעה גאגא עם השיר ועם שירים נוספים מהאלבום, ובעיקר ביצעה את השיר במהלך סיבוב ההופעות הראשון שלה בין השנים 2008–2009, "The Fame Ball Tour", וסיבוב ההופעות השני בין השנים 2009–2011, "The Monster Ball Tour". מיקאל ווד מהמגזין "רולינג סטון", שיבח את גאגא על האנרגיה שלה בזמן הופעותיה עם השיר, וויטני פסטורק מהמגזין "Entertainment Weekly" אמרה על השיר כי קולה של גאגא הוא חזק, והוסיפה כי "הבחורה יודעת איך לבצע שירה". בשנת 2008, הופיעה גאגא עם השיר ועם שירים אחרים במסלול הדוגמנות, "Fashion At The Park", ובפסטיבל ה-"V" שנה לאחר מכן. מידע על היצירה "Beautiful, Dirty, Rich" באתר מיוזיק בריינז סרטון השיר "Beautiful, Dirty, Rich" באתר יוטיוב Official Charts Company, www.officialcharts.com (באנגלית) Dance/Electronic Digital Songs : Apr 03, 2010 | Billboard Chart Archive, Billboard (באנגלית) "Gold & Platinum - RIAA". RIAA (באנגלית אמריקאית). נבדק ב-2017-09-29. LadyGagaVEVO (2009-12-13), Lady Gaga - Beautiful, Dirty, Rich, נבדק ב-2017-08-20 emuka123 (2010-12-08), Lady Gaga - Just Dance, Lovegame, Poker Face & Beautiful, Dirty, Rich (Live @ Mtv Uk Sessions)., נבדק ב-2017-08-20 LightsOfLisbon (2010-05-16), Lady Gaga - Beautiful Dirty Rich LIVE @ The Fame Ball Helsinki Finland 7/28/2009 HD, נבדק ב-2017-08-20 sepirts3 (2012-03-22), [04/31*] Lady Gaga - Beautiful Dirty Rich (live) @ The Monster Ball, Madison Square Garden, 2/21/11, נבדק ב-2017-08-20 "Lady Gaga's "Fame" Attracts Kanye West, Perez Hilton to L.A. Show". Rolling Stone. נבדק ב-2017-08-20. "Lady GaGa live in L.A.: EW photo blog!". EW.com (באנגלית אמריקאית). 2009-03-14. נבדק ב-2017-08-20. Tone SV (2012-07-14), Lady Gaga - Beautiful Dirty Rich, Poker Face & Just Dance Fashion At The Park 2008 live, נבדק ב-2017-08-20 SabinoMelillo (2012-04-08), Lady Gaga - Beautiful Dirty Rich (Live @ V Festival 2009) [HD - 3D], נבדק ב-2017-08-20